கேள்வி: சாணவளியாக்கி - பண்புகள் பற்றி நீங்கள் என்ன அறிந்துள்ளீர்கள்?
பதில்: இதுவரை ஐம்பதிற்கும் மேற்பட்ட குறுவினங்கள் கண்டுபிடிக்கப்பட்டாலும் அவை மரபினவழி வகைப்பாட்டியலில் பயன்படுத்தப்படும் மரத்தில் ஒரேக் கிளையின் கீழ்வருவதில்லை. ஆயினும் இவையனைத்தும் தொன்மை நுண்ணுயிரிகளுக்குள் அடங்கும். இவைகளில் பெரும்பாலானவை நெகிழா உயிர்வளியற்ற வாழிகளாகும். இவைகள் உயிர்வளியுள்ள இடங்களில் வாழ இயலாது. ஆயினும் உயிர்வளியின்றியமையா உயிர்களில் காணப்படும் சூப்பராக்சைடு டிச்மூட்டேசு என்னும் நொதி ''மெத்தனோசார்சினா பார்க்கெரி'' என்னும் உயிரிகளில் காணப்படுகின்றன. இவைகளில் பெரும்பாலும் கோலுயிரிகளாகவும் உருளையுயிரிகளாகவும் காணப்படுகின்றன. ஆனாலும் சிலவற்றில் நிலையுருவமற்ற நிலையும் காணப்படுகின்றன. இவைகள் உச்சவிரும்பிகள் வகைப்பாட்டுக்குள்ளும் அடங்கும்.